**Bár Községi Önkormányzat Képviselő-testülete**

6/2023.

**Jegyzőkönyv**

**Készült a Bár Községi Önkormányzat Képviselő-testülete** **2023. június 08. napján 08 órás kezdettel a Bár, Szabadság utca 62. szám alatt megtartott rendkívüli testületi ülésről.**

**Jelen vannak:**

Jásper Gábor László polgármester

Takács Nagy Ferencné alpolgármester

Horváth György képviselő

Tigelmann Csaba képviselő

Horváth János képviselő

Dr. Benedek Zoltán jegyző

Jásper Gábor László polgármester köszönti a megjelenteket, megállapítja, hogy az ülés határozatképes, mert a megválasztott 5 fő képviselő közül 5 fő az ülésen megjelent. A polgármester a köszöntőt követően előterjeszti a napirendi pontot, melyet a testületi tagok elfogadnak. Az ügy sürgőssége miatt a polgármester telekommunikációs eszköz útján hívta össze a testületi tagokat egy napirendi pont soron kívüli megtárgyalása miatt, mely ellen a testületi tagok nem tiltakoznak.

**Napirendi pontok:**

**1.) Vagyongazdálkodásról szóló rendelet**

Előterjesztő: Jásper Gábor László polgármester

**2.) Egyebek**

**NAPIRENDI PONTOK TÁRGYALÁSA**

**1. napirendi pont: Vagyongazdálkodásról szóló rendelet**

Jásper Gábor László: Tájékoztatom a testületet, hogy a volt konyha épületének eladása során felülvizsgáltuk a jegyzővel a korábbi vagyongazdálkodásról szóló önkormányzati rendeletet. A rendelet számos ponton hiányos, pontatlan, ezért az a legegyszerűbb, ha hatályon kívül helyezzük és elfogadunk egy újat. A jegyző mindenkinek elküldte a korábbi rendeletet, valamint az új rendelet tervezetet is e-mailen a mellékletekkel együtt.

Tigelmann Csaba: Én megkaptam, átolvastam, részemről nincs észrevétel.

dr. Benedek Zoltán: Számos helyen pontosítottam a rendeleten, hatályosítottam, valamint a legfontosabb változás az, hogy 25 millió forintos összeghatár alatt nem kell versenyeztetési eljárást lefolytatni, azonban konkrétan a volt konyha épületének vonatkozásában a nemzeti vagyonról szóló törvény értelmében elővásárlásra jogosult az állam, így őt majd meg kell keresni, aki a megkeresésétől számított 35 napon belül nyilatkozik, hogy kíván-e élni elővásárlási jogával. Egyenlőre ismertetem most a rendelet szövegét és javaslom, hogy fogadja el a testület.

Takács Nagy Ferencné: Rendben, módosítsuk a rendeletet.

A testületi tagok részéről egyéb hozzászólás nem érkezett.

Jásper Gábor László: Amennyiben további kérdés, észrevétel nem érkezik, kérem a Képviselő-testületet, szavazzon a rendelet elfogadásáról.

A testület 5 igen szavazattal 0 nem ellenében a következő rendeletet alkotta:

**Bár Község Önkormányzata Képviselő-testületének 4/2023. (VI. 08.) önkormányzati rendelete**

**az önkormányzat vagyongazdálkodásáról.**

*(Az elfogadott rendelet a jegyzőkönyv mellékletét képzi.)*

Több kérdés, hozzászólás nem volt, a polgármester az ülést berekesztette.

**Kmf.**

**Jásper Gábor László dr. Benedek Zoltán**

**polgármester jegyző**